Kjúklingarnir úti að leika í góða veðrinu . Mér finnst alltaf meira gaman að kaupa matvöru sem er frá litlu fyrirtæki frekar en þeim stóru . Ég vil jú styðja kaupmanninn á horninu eins og ég fjallaði áður um í þessari grein . Einnig legg ég mikið upp úr því að kaupa vörur sem ég veit hvaðan koma enda vil ég helst forðast öll aukaefni , og kaupa semsagt – hreinar vörur . Ég veit til dæmis fátt meira pirrandi en að kaupa kjúklingaálegg vitandi að ég er í raun að borga fyrir 60% kjúklingakjöt en restin er sykur , vatn ofl sem mig langar kannski ekkert að borga fyrir . Ég var að gramsa í frystinum í Nettó um daginn þegar ég rak augun í risastóran kjúkling . Ég hélt fyrst að þetta væri kalkúnn en svo var ekki . Þarna var um að ræða kjúkling frá hænsnabúinu Litla Gula Hænan . Búið leggur áherslur á velferð kjúklinganna , gæði kjötsins og sjálfbærni í búskap . Það sem er skemmtilegt og öðruvísi við þetta kjúklingabú er að kjúklingarnir fá mikið pláss og ferskt loft . Inni eru stórir gluggar og þegar veður leyfir fara þeir út að viðra sig . Einnig er mikið lagt uppúr hreinlæti í búinu . Hversu frábært ! Á hreinu og góðu fóðri , bygg og grænmeti Fóðrið er óerfðabreytt og kjúklingarnir fá einnig heilt bygg og heimaræktað grænmeti . Ásamt þessu eru enginaukaefni notuð í framleiðsluna og kjötið er ekki sprautað . Ég mæli eindregið með að þú prófir en hér er listi yfir verslanir sem selja kjúkling frá Litlu Gulu Hænunni . Einnig er hægt að mæta á staðinn og kaupa en þó þarf að gefa fyrirvara á heimsókn 😉 Hér er stutt myndband um Litlu Gulu Hænuna sem ég fann á heimasíðu þeirra en þarna færðu fróðleikinn beint í æð . Mikilvægt fyrir okkur sem látum þessi mál okkur miklu varða . ps . Að gefnu tilefni , af því sumir eru svo stressaðir eitthvað yfir plöggi þessa dagana , tek ég sérstaklega fram að það kom enginn og gaf mér svona kjúlla gegn umfjöllun . Engar kjúllamútur eða neitt svoleiðis . Mér finnst þetta bara frábær vara og í anda þessa Pjattsins vil ég deila upplýsingunum með lesendum okkar 💜 🐣 🐔 … svo er bara spurning hvort þú verðir hrifin eins og ég … Gott í maga og gott fyrir samviskuna .